text: কল্যাণী মহকুমা ভারতের পশ্চিমবঙ্গ রাজ্যের নদিয়া জেলার একটি প্রশাসনিক মহকুমা। মহকুমাটির মোট আয়তন ৫২৬.৫৭ বর্গ কিলোমিটার। ২০১১ সালের জনগণনা অনুযায়ী কল্যাণী মহকুমার মোট জনসংখ্যা হল  ৮,৯১,৫৬৩ জন। মোট জনসংখ্যার ২৩.২৭ শতাংশ মানুষ গ্রামীণ এলাকাতে এবং ৭৬.৭৩ শতাংশ মানুষ শহরে বসবাস করেন। এই মহকুমার সদর দপ্তর কল্যাণী শহরে অবস্থিত। কল্যাণী মহকুমা  ৩ টি থানা নিয়ে গঠিত। মহকুমার পূর্ব সীমান্তে উত্তর চব্বিশ পরগনা জেলার বনগাঁ মহকুমা, দক্ষিণ সীমান্তে উত্তর চব্বিশ পরগনা জেলার বারাসত সদর মহকুমা ও ব্যারাকপুর মহকুমা, পশ্চিম সীমান্তে হুগলী জেলার চুঁচুড়া মহকুমা এবং উত্তর সীমান্তে নদীয়া জেলার রাণাঘাট মহকুমা অবস্থিত।
  
  বিবরণ 
  নদীয়া জেলা গঙ্গা-ভাগীরথী ব্যবস্থা দ্বারা গঠিত বৃহত পলল সমভূমির একটি অংশ। সমভূমি দক্ষিণে ব-দ্বীপের মাথা থেকে ছড়িয়ে পড়ে। কল্যাণী মহকুমার পশ্চিমে ভাগীরথী নদী রয়েছে, নদীর পশ্চিম   তীরে হুগলি জেলা অবস্থিত। ভূসংস্থানিকভাবে, কল্যাণী মহকুমাটি রাণাঘাট-চাকদহ সমভূমির একটি অংশ, জেলার দক্ষিণ-পূর্বাঞ্চলে নিচু অঞ্চল। অঞ্চলটি দক্ষিণ দিকে ঢালু। অতিতে এই অঞ্চলে বড় বড় বন ছিল।  ভারত বিভাগের পরপরই এই জেলায় পূর্ব পাকিস্তানের শরণার্থীদের বিশাল আগমন ঘটে এবং এর ফলে অবিচ্ছিন্ন প্রভাবে বনভূমি কৃষিজমিতে রূপান্তরিত করার পথ সুগম হয়।
  
  মহকুমা
  নদিয়া জেলা নিম্নলিখিত প্রশাসনিক মহকুমায় বিভক্ত:
  
  প্রশাসনিক একক 
  কল্যাণী মহকুমায় ৩ টি থানা, ৩ টি সমষ্টি উন্নয়ন ব্লক, ৩ টি পঞ্চায়েত সমিতি, ২৭ টি গ্রাম পঞ্চায়েত, ২৪৫ টি মৌজা, ২১৯ টি জনবহুল গ্রাম, ৪ টি পৌরসভা এবং ১৩ টি জনগণনা শহর রয়েছে। পৌরসভাগুলি হলেন: কল্যাণী, চাকদহ, হরিণঘাটা এবং গয়েসপুর। আদমশুমারী শহরগুলি হ'ল: পুংলিয়া, দারাপুর, লালপুর, চান্দুরিয়া, সিমুরালী, প্রিয়নগর, জঙ্গল, মদনপুর, সাগুনা, কুলিয়া, সিমহাট, সুবর্ণপুর এবং দিঘা।
  
  মহকুমার সদর দফতর কল্যাণীতে রয়েছে।
  
  থানা
  এই মহকুমার অন্তর্গত থানা ৩ টি হল কল্যাণী থানা, চাকদহ থানা ও হরিণঘাটা থানা। কল্যাণী থানা এলাকার মোট আয়তন ৬৪ কিমি২ এবং থানাটির কার্যালয় কল্যাণী শহরে অবস্থিত। চাকদহ থানা ও হরিণঘাটা থানা এলাকার আয়তন যথাক্রমে ৩৫১.১৯ কিমি২ ও ১৭০ কিমি২ এবং থানা দুটির কার্যালয়  যথাক্রমে চাকদহ ও  হরিণঘাটা অবস্থিত। কল্যাণী মহকুমার থানাগুলিতে নিম্নলিখিত বৈশিষ্ট্য এবং এখতিয়ার রয়েছে:
  
  ব্লক
  কল্যাণী মহকুমায় সমষ্টি উন্নয়ন ব্লকগুলি হ'ল:
  
  গ্রাম পঞ্চায়েত
  মহকুমায় ৩ টি সমষ্টি উন্নয়ন ব্লকে মোট ২৭ টি গ্রাম পঞ্চায়েত রয়েছে:
  
  কল্যাণী ব্লক ৭ টি গ্রাম পঞ্চায়েতের সমন্বয়ে গঠিত। এগুলি হল- চান্দুরিয়া ২, সরাটি, মদনপুর ১, মদনপুর ২, শিমুরালি, সগুনা এবং কাঁচড়াপাড়া।
  
  চাকদহ ব্লক ১০ টি গ্রাম পঞ্চায়েত নিয়ে গঠিত। এগুলি হল- চান্দুরিয়া ১, শিলিন্দা ১, শিলিন্দা ২, হিংনাড়া, দেউলি, দুবরা, ঘেটুগাছি, তাতলা ১, তাতলা ২ এবং রাউতাড়ি।
  
  হরিণঘাট ব্লক ১০ টি গ্রাম পঞ্চায়েত নিয়ে গঠিত। এগুলি হল- বেরোহি –১, হরিণঘাটা –১, কাষ্টডাঙ্গা -২,  নগরউখরা –১, বেরোহি –২, হরিণঘাটা –২, মোল্লাবেলিয়ার, ফতেপুর, কাষ্টডাঙ্গা -২ এবং  নগরউখরা -১।
  
  শিক্ষা ব্যবস্থা 
  ভারতের ২০১১ সালের আদমশুমারির অস্থায়ী পরিসংখ্যান অনুসারে নদিয়া জেলার সাক্ষরতার হার ৭৪.৯৭% ছিল। তেহট্ট মহকুমার সাক্ষরতার হার ৬৭.২৫%, কৃষ্ণনগর সদর মহকুমার সাক্ষরতার হার ৭১.০৩%, রানাঘাট মহকুমার সাক্ষরতার হার ৭৯.৫১% এবং কল্যাণী মহকুমার সাক্ষরতার হার ৮৩.৩৫% ছিল।
  
  নিচে সারণিতে দেওয়া হয়েছে (সংখ্যার তথ্য) ২০১৩-২০১৪ সালের জন্য নদিয়া জেলার শিক্ষাব্যবস্থার একটি বিস্তৃত চিত্র:
  
  নিম্নলিখিত প্রতিষ্ঠানগুলি কল্যাণী মহকুমায় অবস্থিত:
  
   কল্যাণী বিশ্ববিদ্যালয়: একটি অনুমোদিত, শিক্ষাদান এবং গবেষণা বিশ্ববিদ্যালয়। ১৯৬০ সালে কল্যাণীতে প্রতিষ্ঠিত হয়।
   বিধানচন্দ্র কৃষি বিশ্ব বিদ্যালয়: একটি কৃষি বিশ্ববিদ্যালয়, ১৯৭৪ সালে মোহনপুরে প্রতিষ্ঠিত হয়।
   কল্যাণী সরকারী প্রকৌশল কলেজ: ১৯৯৫ সালে কল্যাণীতে প্রতিষ্ঠিত হয়েছিল।
   জেআইএস কলেজ অব ইঞ্জিনিয়ারিং: স্বায়ত্তশাসিত প্রতিষ্ঠান, ২০০০  সালে কল্যাণীতে প্রতিষ্ঠিত হয়।
  
  স্বাস্থ্য ও চিকিৎসা ব্যবস্থা 
  কল্যাণী মহকুমার হাসপাতালগুলি: (নাম, অবস্থান, শয্যা)
  চাকদহ স্টেট জেনারেল হাসপাতাল, চাকদহ, ১০০ টি শয্যা
  গান্ধী মেমোরিয়াল হাসপাতাল, গয়েশপুর, ৩৫০ টি শয্যা
  নেতাজী সুভাষ সানেটোরিয়াম, গয়েশপুর, ৯২৫ টি শয্যা
  জওহরলাল নেহেরু মেমোরিয়াল হাসপাতাল, কল্যাণী, ৫৫০ টি শয্যা
  ই.এস.আই. হাসপাতাল, কল্যাণী, ২৬৬ টি শয্যা
  
  তথ্যসূত্র
  
  বহিঃসংযোগ
  
  বিষয়শ্রেণী:নদিয়া জেলার মহকুমা
title: কল্যাণী মহকুমা